දුම්වැටි අසුරණවලට රූපමය අවවාදය ඇතුළත් කිරීමේ ශ්‍රී ලංකා ආදර්ශය අනුව යමින් තායිලන්තය ද එය නීතියක් වශයෙන් ක්‍රියාත්මක කර තිබෙන බව තායිලන්ත සෞඛ්‍ය ඇමැති ප්‍රාජිත් සින්තාවනරොන් මහතා ප්‍රකාශ කළේය.ලොව පුරා මිනිසුන්ගේ ජීවිතවලට ඉමහත් තර්ජනයක් ලෙස පවතින දුම්කොළ කර්මාන්තයට එරෙහිව කටයුතු කිරීම පහසු කාර්යයක් නොවන බව පැවසූ ඇමැතිවරයා දුම්කොළවලින් තොර ශ්‍රී ලංකාවක් වෙනුවෙන් සෞඛ්‍ය ඇමැති මෛත්‍රීපාල සිරිසේන මහතා ප්‍රශංසනීය කාර්යභාරයක් ඉටු කර ඇති බවත් පැවැසීය.තායිලන්ත සෞඛ්‍ය ඇමැතිවරයා මෙසේ ප්‍රකාශ කළේ ‍ලෝක සෞඛ්‍ය සංවිධානය පිරිනැමූ දුම්කොළ විරෝධී ජගත් විශිෂ්ටතා සම්මානය සෞඛ්‍ය ඇමැති මෛත්‍රීපාල සිරිසේන මහතා වෙත නිල වශයෙන් භාර දීමට ජනාධිපති මහින්ද රාජපක්ෂ මහතාගේ ප්‍රධානත්වයෙන් කොළඹ, බණ්ඩාරනායක අනුස්මරණ ජාත්‍යන්තර සම්මන්ත්‍රණ ශාලාවේදී පෙරේදා (03) පැවැති උත්සවයට එක්වෙමිනි.දුම්කොළ භාවිතයෙන් ජනතාව ‍ගලවා ගැනීම උදෙසා විශිෂ්ට මෙහෙවරක් ඉටු කරන පුද්ගලයන් වෙත ලෝක සෞඛ්‍ය සංවිධානය මෙම සම්මානය වාර්ෂිකව ප්‍රදානය කරන අතර දුම්වැටි අසුරණවලට රූපමය අවවාද ඇතුළත් කිරීම නීතිගත කරමින් ඇමැතිවරයා පසුගිය වසරේ කරන ලද මෙහෙවර ඇගයීමක් වශයෙන් මෙම සම්මානය ප්‍රදානය කර ඇත.සෞඛ්‍ය සේවය වෙනුවෙන් කළ මෙහෙවර ඇගයීමක් වශයෙන් අමෙරිකාවේ හාවඩ් විශ්ව විද්‍යාලය පිරිනැමූ සම්මානය ද කොළඹ විශ්වවිද්‍යාලයේ උපකුලපති ඩබ්ලිව්.